钦定古今图书集成/明伦汇编/闺媛典/第025卷 > 白应甲妻陈氏
## 钦定古今图书集成/明伦汇编/闺媛典/第025卷 > 白应甲妻陈氏

按《江宁府志》：“陈氏，江宁白应甲妻。二子梦鼎、梦鼐，皆
名士。氏事继姑如母，嫁姑女如己女。相夫教子，克尽
其道，抚族孙、外孙之孤无依者成立。鼎鼐以公论忤
贵人，罗致于狱。母怡然曰：‘吾子范滂流也，吾宁不为
滂母乎’？绝无愠色。会国变得释。晚年，伯子以明经选，
仲子举于乡，母无喜色，惟奉佛修善，训诸孙以读书
明理”而已。年八十四，无疾而终。女适王姓，年二十夫
殁，归侍母三十馀年。